433 Eros

433 Eros je prvi otkriveni asteroid koji spada u grupu tzv. asteroida u blizini Zemlje (engl. Near-Earth asteroids ili NEA). Ime je dobio po grčkom bogu ljubavi Erosu (grč. Eρως). To je asteriod približnih dimenzija 13 x 13 x 33 km, drugi po veličini NEA asteroid, odmah poslije asteroida 1036 Ganymed. Asteroid 433 Eros su otkrili astronomi Gustav Witt u Berlinu i Auguste Charlois u Nici iste noći 13. augusta 1898. godine.H. Scholl i Schmadel D. Lutz: Discovery Circumstances of the First Near-Earth Asteroid (433) Eros, Beiträge zur Astronomiegeschichte, 2002, vol. 5, str. 210-220

 Karakteristike 

On je jedan od asterioda koji prelaze orbitu Marsa, i ujedno prvi poznati asteriod za koga je utvrđeno da prelazi preko Marsove orbite. Eros je jedan od malobrojnih NEA asteroida čiji maksimalni prečnik prelazi 10 km. Asteroid vrste NEA je napravio krater na obalama Meksičkog zaljeva i za kojeg se vjeruje da je uzrokovao izumiranje dinosaura.Im Anflug auf Eros sa Zeit, objavljeno 8. 2.2001, pristupljeno 12. 2.2015  Očekuje se da Eros prođe 0,1787 astronomskih jedinica (16,6 mil. km) od Zemlje na dan 31. januara 2012. kada će biti vidljiv sa vizuelnom magnitudom od +8,1 što je svjetlije od planete Neptuna i gotovo svih asterioda iz glavnog pojasa osim Veste, Pallasa i Irisa. 

Temperatura na Erosu tokom dana (na strani okrenutoj Suncu) iznosi i do 100 °C, a noću se spušta i do -150 °C. Specifična težina asteroida iznosi oko 2.400 kg/m3, te je slične gustoće kao i Zemljina kora. Rotira oko svoje osi, jednom svakih 5,27 sati. 

Njegov sinodički period iznosi 846 dana (Zemljinih) i jedan je od najdužih od svih objekata u Sunčevom sistemu. Po nekim istraživanjimaMichel et. al, 1996 objekti poput Erosa mogu egzistirati na ovakvim orbitama samo oko par stotina miliona godina, prije nego što budu poremećeni utjecajem gravitacije negog drugog objekta ili planete. Simulacije predviđaju da bi Eros mogao doći do Zemljine orbite za približno 2 miliona godina. Asteroid je posjetila sonda NEAR Shoemaker 12. februara 2001. godine i napravila fotografije njegove površine a uspjela se i spustiti na njega.

 Kontroverza 
U kontroverznom sudskom slučaju Gregory W. Nemitz je tvrdio da posjeduje vlasnička prava na Eros, te je zahtjevao od NASA-e da mu plati naknadu za parkiranje i korištenje skladišta za sondu NEAR Shoemaker od po 20 US centi na godinuRačun za parkiranje sonde na asteroid. Sud je takvu tužbu odbio kao neosnovanu.http://www.erosproject.com/appeal/apindex.html

 Reference 

Kategorija:Asteroidi